**Конспект за провеждане на изпит по**

Наказателно право

**I. Обща информация**

|  |  |
| --- | --- |
| Специалност | Право |
| Форма на обучение | Редовна |
| Вид на дисциплината | Задължителна |
| Водещ преподавател | Доц. д-р Тервел ГеоргиевДоц. д-р Даниела Дончева |
| Продължителност на учебния курс | Два семестъра |
| Аудиторна заетост | Лекции и упражнения |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | Моля, въведете броя на часовете за извънаудиторна заетост от учебния план |

**II. Тематично съдържание на учебния курс**

1. ЗАКОНЪТ КАТО ИЗТОЧНИК НА НАКАЗАТЕЛНОПРАВНИТЕ НОРМИ.

Източници на наказателноправните норми. Законът и неговото значение за българското наказателно право. Законоустановеност на престъпленията и наказанията по нашето право. Видове наказателни закони с оглед на техния обхват; значение на наказателната кодификация.

1. ВИДОВЕ И СТРУКТУРА НА НАКАЗАТЕЛНОПРАВНИТЕ НОРМИ.

Норми на общата част и норми на особената част. Видове норми на общата част. Норми на особената част и тяхната структура. Видове диспозиции и санкции.

1. ТЪЛКУВНЕ, ПРИЛАГАНЕ И ФУНКЦИИ НА НАКАЗАТЕЛНИЯ ЗАКОН.

Естество и видове тълкува. Правоприлагане при разширително тълкуване и правоприлагане по аналогия. Превантивна функция – общовъзпитателно и предупредително възпиращо действие на наказателноправните норми. Регулираща функция на наказателноправните норми.

1. ДЕЙСТВИЕ НА НАКАЗАТЕЛНОПРАВНИТЕ НОРМИ ПО ВРЕМЕ.

Влизане в сила и излизане от сила на наказателния закон и наказателноправните норми. Действие на наказатеноправните норми по време /чл. 2, ал. 1/. Обратно действие на по-благоприятния за дееца закон /чл. 2, ал. 2/ и на неблагоприятния за него закон.

1. ДЕЙСТВИЕ НА НАКАЗАТЕЛНОПРАВНИТЕ НОРМИ ПО МЯСТО.

Принципи, възприети от НК за обосноваване действието на наказателноправните норми по място: териториален /чл. 3, ал. 1 и 2/, личен /чл. 4, ал. 1/, реален /чл. 5/ и универсален /чл. 6/. Екстрадиция на обвиняеми и осъдени и трансфер на осъдени лица.

1. СУБЕКТ НА ПРЕСТЪПЛЕНИЕТО.

Понятие за субекта на престъплението и неговото съотношение с наказателноотговорното лице; мястото на тези проблеми в общата част на наказателното право. Основни и допълнителни наказателноправни качества на субекта на престъплението.

1. ВМЕНЯЕМОСТ И НЕВМЕНЯЕМОСТ.

Понятие за вменяемостта; предпоставки и значение. Невменяемост, критерии /чл. 33, ал. 1/ - психиатричен /медицински/ и психологически /юридически/ критерий. Психично разстройство след престъплението /чл. 33, ал. 2/. Принудителни медицински мерки.

1. МАЛОЛЕТНИ И НЕПЪЛНОЛЕТНИ.

Значение на възрастта за наказателната отговорност. Положение на малолетните. Наказателноправен режим на наказателноотговорните непълнолетни; освобождаване от наказателна отговорност и от наложено наказание. Цели на наказанието, видове и ограничения в наказанията за непълнолетните.

1. ОБЕКТ НА ПРЕСТЪПЛЕНИЕТО.

Понятие за обекта на престъплението. Общ обект на престъплението. Родов и непосредствен обект на престъплението. Отношение между обекта и предмета на престъплението.

1. СЪСТАВ НА ПРЕСТЪПЛЕНИЕТО.

Понятие за състава на престъплението. Общо определение за престъплението /чл. 9, ал. 1/ и състава на отделното престъпление. Елементи и признаци от състава на престъплението. Съставомерност и наказателноправна квалификация на деянието.

1. ПРЕСТЪПЛЕНИЕТО КАТО ДЕЯНИЕ.

Обща характеристика на деянието; неговите елементи. Видове деяния: действие и бездействие. Деяние и изпълнително деяние, общественоопасни последици и престъпен резултат. Видове престъпления с оглед наличието на престъпен резултат: резултатни /материални/ и безрезултатни /формални, на просто извършване/. Довършеност на различните видове престъпления.

1. ПРИЧИННА ВРЪЗКА МЕЖДУ ПРЕСТЪПНОТО ДЕЯНИЕ И ОБЩЕСТВЕНООПАСНИТЕ ПОСЛЕДИЦИ.

Същност на отношението на причинност и неговото значение за наказателното право. Причинната връзка в конструкцията на престъплението. Причинна връзка при действието и бездействието, при резултатните и безрезултатните престъпления.

1. ОБЕЩСТВЕНА ОПАСНОСТ НА ПРЕСТЪПНОТО ДЕЯНИЕ.

Понятие и особености на обществената опасност. Характер и степен на обществената опасност. Обстоятелства, които определят степента на обществена опасност и нейното значение. Малозначителност на деянието /чл. 9, ал. 2/. Обществената опасност като основна особеност на престъплението.

1. ПРОТИВОПРАВНОСТ НА ПРЕСТЪПНОТО ДЕЯНИЕ.

Понятие и особености на противоправността. Изразяване на наказателната потивоправност в общото определение за престъплението / чл. 9, ал. 1/. Формулиране на наказателноправната забрана и извеждане на наказателната противоправност. Противоправност при действието и бездействието. Отношение на противоправността към обществената опасност и към вината.

1. НЕИЗБЕЖНА ОТБРАНА И ЗАДЪРЖАНЕ НА ПРЕСТЪПНИК.

Обща характеристика на обстоятелствата, изключващи обществената опасност и противоправността. Основания и предели на неизбежната отбрана; превишаване на пределите й. Основания и предели на задържането на престъпник.

1. КРАЙНА НЕОБХОДИМОСТ И ОПРАВДАН РИСК.

Основания и предели на деянието при крайна необходимост. Сравнение с неизбежната отбрана. Основания и предели на деянието при оправдан рис; сравнение с деянието при крайна необходимост.

1. ВИНА НА ПРЕСТЪПНОТО ДЕЯНИЕ.

Понятие за вината; вина и виновност, основание за наказателна отговорност. Вина, субективен елемент на деянието и субективна отговорност. Вина, субективен елемент на деянието и субективна страна на престъплението. Схващания за вината – психологическа и оценъчна теория. Форми на вината и видове вина /чл. 11/. Отношение на вината към вменяемостта на дееца и към обществената опасност на деянието.

1. УМИСЪЛ.

Определение /чл. 11, ал. 2/. Психическо съдържание – интелектуален и волеви момент. Видове умисъл.

1. НЕПРЕДПАЗЛИВОСТ.

Определение /чл. 11, ал. 3/. Видове непредпазливост. Евентуален умисъл и самонадеяност; непредпазливост и “случайно деяние”. Наказуемост на непредпазливите деяния.

1. ИЗКЛЮЧВАЩИ ВИНАТА ОБСТОЯТЕЛСТВА.

Обща характеристика. Грешка /чл. 14/ - същност и значение. “Случайно деяние” /чл. 15/. Изпълнение на противоправна заповед /чл. 16/ - изключване на вината и наказуемостта.

1. НАКАЗУЕМОСТ НА ПРЕСТЪПНОТО ДЕЯНИЕ.

Значение на наказуемостта като основно /атрибутивно/ свойство на престъплението. Противоправност и наказуемост. Принципната наказуемост и изключенията; обективни и субективни обстоятелства, изключващи наказуемост. Изключване на наказуемостта и отпадане на наказателната отговорност.

1. ПРИГОТОВЛЕНИЕ.

Същност, обективни и субективни елементи /чл. 17, ал. 1/. Отговорност за приготовление /чл. 17, ал. 2/. Самоволен отказ от приготовление /чл. 17, ал. 3; чл. 19/.

1. ОПИТ.

Същност, обективни и субективни елементи /чл. 18, ал. 1/. Разграничаване от приготовлението и от довършеното престъпление. Видове опит, наказуемост на опита и особеност при определяне на наказанието за него /чл. 18, ал. 2; чл. 58, б. “а”/. Самоволен отказ от опит /чл. 18, ал. 3; чл. 19/.

1. СЪУЧАСТИЕ В ПРЕСТЪПЛЕНИЕ.

Същност; предпоставки основания за отговорността на съучастниците. Основни видове съучастие /чл. 20/.; особени форми на задружна престъпна дейност: “необходимо съучастие” и „организирана престъпна група“. Акцесорно съучастие и “причасност” – допустителство, недоносителство и укривателство /лично и вещно/.

1. ИЗВЪРШИТЕЛСТВО.

Същност, обективни субективни елементи; разграничаване от помагачеството – критерии. Непосредствено и посредствено извършителство. Съизвършителство.

1. ПОДБУДИТЕЛСТВО.

Същност, обективни и субективни елементи; средства за подбуждане. Наказуемост. Сравнение с интелектуалното помагачество.

1. ПОМАГАЧЕСТВО.

Същност, обективни и субективни елементи; видове помагачество. Наказуемост и особеност при определяне на наказанието за него /чл. 58, б. “Б”/. Разграничаване от допустителството и укривателството.

1. НАКАЗУЕМОСТ НА СЪУЧАСТНИЦИТЕ.

Принципът /чл. 21, ал. 1 и 2/. Отговорност на съучастниците при особени обстоятелства /чл. 21, ал. 3 и 4/. Самоволен отказ.

1. ЕДИНСТВО И МНОЖЕСТВО НА ДЕЯНИЯТА И ПРЕСТЪПЛЕНИЯТА.

Общи положения. Усложнено престъпление и усложнена престъпна дейност. Продължавано престъпление /чл. 26/; трайно /продължено/ престъпление; съставно престъпление; двуактно престъпление; престъпления на системно извършване /същински и несъщински/ и по занаят.

1. СЪВКУПНОСТ НА ПРЕСТЪПЛЕНИЯ.

Разграничаване на съвкупността от рецидива. Идеална съвкупност; случаи на привидна идеална съвкупност. Реална съвкупност; случаи на привидна реална съвкупност. Наказване при съвкупност на престъпления /чл. 23-25/.

1. РЕЦИДИВ.

Понятие. Видове рецидив. Общ и специален рецидив – специалният рецидив и повторността. /чл. 28/. Рецидив преди и рецидив след изтърпяване на наказанието за предходното престъпление – принципът и изключенията /чл. 27/. Опасен рецидив: случаи /чл. 29/ и режим /чл. 27, ал. 2, чл. 48, ал. 1, чл. 70, ал. 2/.

1. ПОНЯТИЕ ЗА НАКАЗАНИЕТО.

Наказателноправните последици на престъплението и наказанието; наказателна отговорност и наказание. Наказание и принудителна мярка. Наказуемост и наказание. Особености на наказанието за извършено престъпление.

1. НАКАЗАНИЕТО ПО БЪЛГАРСКОТО НАКАЗАТЕЛНО ПРАВО.

Принципи във връзка наказанието по нашето право /чл. 35/. Диференциация на наказателната отговорност и на наказанието. Цели на наказанието /чл. 36/. Мерките по чл. 53 от НК.

1. СИСТЕМА НА НАКАЗАНИЯТА ПО БЪЛГАРСКИЯ НАКАЗАТЕЛЕН КОДЕКС.

Значение на системата на наказанията. Отношение между наказанията, свързани с лишаване от свобода и наказанията без лишаване от свобода. Видове наказания /чл. 37/. Наказанията, които могат да се налагат на непълнолетните /чл. 62/.

1. ЛИШАВАНЕ ОТ СВОБОДА И ДОЖИВОТЕН ЗАТВОР.

Обща характеристика на лишаването от свобода. Ограничаване на приложното му поле – пътища и значение. Режим на това наказание. Доживотен затвор /чл. 38а/.

1. НАКАЗАНИЯ БЕЗ ЛИШАВАНЕ ОТ СВОБОДА.

Характер и значение на тези наказания. Видове: пробация /чл. 42а/; имуществени наказания – конфискация /чл. 44-46/ и глоба /чл. 47/; лишаване от различни права /чл. 49-51/; обществено порицание /чл. 52/.

1. ОПРЕДЕЛЯНЕ НА НАКАЗАНИЕТО.

Значение на законосъобразното и правилно определяне на наказанието; ролята на съда. Принципи за определяне на наказанието /чл. 54/. Определяне на наказанието при опит и помагачество /чл. 58/. Особени правила за непълнолетните /чл. 63/.

1. ИНДИВИДУАЛИЗАЦИЯ НА НАКАЗАНИЕТО.

Диференциация и индивидуализация на наказанието. Значение на индивидуализацията като принцип за определяне на наказанието. Смекчаващи и отегчаващи обстоятелства /чл. 54 и чл. 56/. Изключителни или многобройни смекчаващи обстоятелства /чл. 55/ - положение при алтернативните или кумулативните санкции /чл. 57/.

1. ОСВОБОЖДАВАНЕ ОТ ИЗТЪРПЯВАНЕ НА НАЛОЖЕНОТО НАКАЗАНИЕ.

Обща характеристика. Отделни случаи. Условно осъждане – предпоставки и действие /чл. 66 – 68/; положение на непълнолетните /чл. 68/. Предсрочно освобождаване – предпоставки и действие /чл. 70 и чл. 72/; положение на непълнолетните /чл. 71/. Помилване /чл. 74/.

1. ОСВОБОЖДАВАНЕ ОТ НАКАЗАТЕЛНА ОТГОВОРНОСТ И АМНИСТИЯ.

Обща характеристика. Отделни случаи. Освобождаване на пълнолетни от наказателна отговорност с налагане на административно наказание /чл. 78а/. Освобождаване на непълнолетни от наказателна отговорност с прилагане на възпитателни мерки /чл. 78 вр. с чл. 61/. Амнистия /чл. 83/, разлика от помилването.

1. ДАВНОСТ И РЕАБИЛИТАЦИЯ.

Същност, действие и видове давност; прекъсване и спиране на различните видове давност; обикновена и абсолютна давност. Същност, действие и видове реабилитация; обикновена и абсолютна реабилитация.

# Б. ОСОБЕНА ЧАСТ

1. ИЗМЯНА.

Обща характеристика на изменническите престъпления. Отделните видове престъпления по чл. 95- чл. 97а.

1. ПРЕДАТЕЛСТВО И ШПИОНСТВО.

Обща характеристика на предателските престъпления. Отделните състави по чл.98–чл.103. Шпионство – характеристика; отношение към престъпленията против държавната тайна по чл. 357 и сл.

1. ДИВЕРСИЯ И ВРЕДИТЕЛСТВО.

Обща характеристика; разграничаване от престъпленията против собствеността и от престъпленията против стопанството. Отделните състави: диверсия /чл. 106/, вредителство /чл. 107/.

1. ДРУГИ ПРЕСТЪПЛЕНИЯ ПРОТИВ РЕПУБЛИКАТА.

Престъпленията по чл. 108. Противодържавна организация или група /чл. 109/. Приготовление /чл. 110/.

1. УБИЙСТВО.

Обща характеристика и видове престъпления против живота. Умишлено убийство – основен състав, квалифицирани и леконаказуеми случаи /чл. 115-121/.

1. ДРУГИ ПРЕСТЪПЛЕНИЯ ПРОТИВ ЖИВОТА.

Причиняване другиму смърт по непредпазливост /чл. 122/; квалифицираните случаи по чл. 123 и чл. 124. Криминален аборт /чл. 126/. Допринасяне за чуждо самоубийство /чл. 127/.

1. ПРЕСТЪПЛЕНИЯ ПРОТИВ ЗДРАВЕТО.

Същност на телесните повреди. Видове телесни повреди /чл. 128 – 130/. Умишлено и непредпазливо причиняване. Отговорност във връзка с венерическите заболявания /чл. 135/.

1. ЗЛЕПОСТАВЯНЕ.

Обща характеристика. разграничаване от убийството и телесната повреда. Състави на отделните престъпления /чл. 136 и сл./

1. ОТВЛИЧАНЕ И ПРОТИВОЗАКОННО ЛИШАВЕ ОТ СВОБОДА.

Обща характеристика. Основни и квалифицирани състави /чл. 142 и 142а/.

1. ПРЕСТЪПЛЕНИЯ ПРОТИВ СВОБОТАТА НА ВОЛЯТА.

Принуда /чл. 143/. Задържане на заложник /чл. 143а/. Закана /чл. 144/; отношение към приготовлението.

1. ПРЕСТЪПЛЕНИЯ ПРОТИВ ЧЕСТТА.

Обща характеристика. Обида и клевета – основни и квалифицирани случаи /чл. 146 – 148/.

1. РАЗВРАТ.

Обща характеристика и система на половите престъпления. Блудство /чл. 149 – 150/. Престъпни съвкупления и изнасилване /чл. 151, 153, 154, чл. 152/. Създаване на условия за разврат /чл. 155 – 156/. Хомосексуализъм /чл. 157/.

1. ПРЕСТЪПЛЕНИЯ ПРОТИВ ПРАВАТА НА ГРАЖДАНИТЕ.

Обща характеристика. Състави на престъпленията против националното и расово равенство /чл. 162 – 163/, против изповеданията /чл. 164 – 166/, против политическите права /чл. 167 и сл. / и против трудовите права /чл. 172/. Престъпления против интелектуалната собственост.

1. ПРЕСТЪПЛЕНИЯ ПРОТИВ БРАКА, СЕМЕЙСТВОТО И МЛАДЕЖТА.

Престъпления при сключване на брак /чл. 176 – 178/. Двубрачие /чл. 179/. Неплащане на издръжка /чл. 183/. Обща характеристика и основни състави на престъпленията против младежта.

1. КРАЖБА.

Обща характеристика /чл. 194, ал. 1/. Квалифицирани и леконаказуеми случаи.

1. ГРАБЕЖ.

Основни състави /чл. 198/. Отношение към кражбата и към изнудването. Квалифицирани случаи /чл. 199/.

1. ДЛЪЖНОСТНО ПРИСВОЯВАНЕ.

Обща характеристика и видове присвоявания; кражба и присвояване. Длъжностно присвояване – основен състав, квалифицирани и леконаказуеми случаи / чл. 201 – 205/.

1. ОБСЕБВАНЕ.

Обща характеристика; разграничение от кражбата и длъжностно присвояване. Отделни състави на обсебването /чл. 206 – 208/.

1. ИЗМАМА.

Основен състав на измамата, квалифицирани случаи /чл. 209 – 211/. Разграничаване от кражбата и обсебването. Документна измама /чл. 212/. Застрахователна измама /чл. 213/.

1. ИЗНУДВАНЕ.

Основни състави на изнудването, квалифицирани случаи /чл. 213а – 214/. Разграничаване от измамата и грабежа.

1. ВЕЩНО УКРИВАТЕЛСТВО.

Основен състав на вещното укривателство като вторично и субсидиарно престъпление; квалифицирани случаи /чл. 215/. Отношение към “изпирането” на пари по чл. 253.

1. ДРУГИ ПРЕСТЪПЛЕНИЯ ПРОТИВ СОБСТВЕНСТТА.

Унищожаване и повреждане на чужда вещ /216/; отношение към диверсията и безстопанствеността. Злоупотреба на доверие /чл. 217/; отношение към присвояването.

1. ОБЩИ СТОПАНСКИ ПРЕСТЪПЛЕНИЯ.

Обща характеристика. Безстопанственост /чл. 219/. Неизгодна вредоносна сделка /чл. 22/. Получаване и даване на дар с оглед издаване на стопански сведения чужбина /чл. 224/. Недобросъвестна конкуренция /чл. 227/.

1. ПРЕСТЪПЛЕНИЯ ПРОТИВ КРЕДИТОРИТЕ.

Обща характеристика и система. Умишлен и непредпазлив банкрут /чл. 227в – 227д/. Други престъпления.

1. ПРЕСТЪПЛЕНИЯ В ОТДЕЛНИ СТОПАНСКИ ОТРАСЛИ.

Обща характеристика и видове. Престъпления в областта на промишлеността /чл. 228/, търговията /чл. 232/ и горското стопанство /чл. 235 – 236/.

1. ПРЕСТЪПЛЕНИЯ ПРОТИВ МИТНИЧЕСКИЯ РЕЖИМ.

“Квалифицирана” контрабанда /чл. 242/. Обща характеристика, състави, наказателноправни последици. Отношение към незаконното преминаване на границата.

1. ПРЕСТЪПЛЕНИЯ ПРОТИВ ПАРИЧНАТА И КРЕДИТНАТА СИСТЕМА.

Подправка на парични и финансови знаци /чл. 243/; други престъпления, свързани с такава подправка. Престъпления с валутни ценности и в банковата сфера /чл. 250 – 252/.

1. ПРЕСТЪПЛЕНИЯ ПРОТИВ ФИНАНСОВАТА СИСТЕМА.

Обща характеристика. “Изпиране” на пари /чл. 253/. Престъпления в данъчната сфера.

1. ПРЕСТЪПЛЕНИЯ ПРОТИВ РЕДА НА УПРАВЛЕНИЕ.

Обща характеристика на престъпленията против дейността на държавни органи и обществени организации. /Глава VІІІ/. Особености на престъпленията против реда на управление; отношение към престъпленията по служба. Някои състави /чл. 269 – 270/. Престъпления във връзка с официални удостоверителни знаци /чл. 276/; престъпления във връзка с културните паметници /чл. 278 и сл./; незаконно преминаване на границата /чл. 279 – 280/.

1. ПРЕСТЪПЛЕНИЯ ПО СЛУЖБА.

Обща характеристика и отношение към дисциплинарните нарушения, обект и субект на тези престъпления. Понятие за “длъжностно лице”, “орган на власт” и “представител на обществеността” /чл. 93, т. 1-3/. Общи престъпления по служба и “специални” длъжностни престъпления, същински и несъщински длъжностни престъпления. Нарушение и неизпълнение на служебни задължения, превишаване на власт и на права /чл. 282а/. Използване на служебното положение /чл. 283/. Издаване на служебна тайна /чл. 284/. Допустителство /чл. 285/.

1. ПРЕСТЪПЛЕНИЯ ПРОТИВ ПРАВОСЪДИЕТО.

Обща характеристика и система. Набедяване /чл. 286/, отношение към клеветата. Склоняване към нарушаване на длъжностни задължения във връзка с правораздаването /чл. 289/. Лъжесвидетелстване /чл. 290/, лъжливо заключение /чл. 291/ и склоняване към тях /чл. 293/; ненаказуеми случаи /чл. 292/. Лично укривателство /чл. 294/. Други престъпления.

1. ПОДКУП.

Пасивен подкуп, състави /чл. 301-303/. Активен подкуп, състави /чл. 304/. Сходни престъпления /чл. 305 – 305а/. Ненаказуеми случаи /чл. 306/. Провокация към подкуп /чл. 307/.

1. ОБЩА ХАРАКТЕРИСТИКА НА ДОКУМЕНТНИТЕ ПРЕСТЪПЛЕНИЯ.

Понятие за документ, отношение към ЕИМ и удостоверителните знаци, видове документи. Система на документните престъпления.

1. ОТДЕЛНИ ДОКУМЕНТНИ ПРЕСТЪПЛЕНИЯ.

Подправка на документ /чл. 308 – 310//. лъжливо документиране /чл. 311 – 314/, отношение към подправката. Неистински документ и документ с невярно съдържание. Престъпно ползване на документи /чл. 316-318/. Престъпно елиминиране на документ /чл. 319/.

35. ПРЕСТЪПЛЕНИЯ ПРОТИВ РЕДА И ОБЩЕСТВЕНОТО СПОКОЙСТВИЕ

Обща характеристика и система. Някои отделни престъпления: организирана престъпна група /чл. 321/, самоуправство /чл. 323/, хулиганство /чл. 325/ и незаконен хазарт /чл. 327/.

 36. ПРЕСТЪПЛЕНИЯ, ИЗВЪРШЕНИ ПО ОБЩООПАСЕН НАЧИН ИЛИ С ОБЩООПАСНИ СРЕДСТВА

Обща характеристика и система на общоопасните престъпления. Палеж, взрив и наводнение. Престъпления, свързани с взривове, огнестрелни оръжия и боеприпаси.

 37. ПРЕСТЪПЛЕНИЯ ПРОТИВ ТРАНСПОРТА

Обща характеристика и система. Престъпления против безопасността на транспорта: общоопасно засягане на транспортно превозно средство, престъпления, свързани с нарушаване правилата за движение. Престъпления против реда в транспорта: престъпно ползуване на контролни знаци, отнемане на чуждо МПС за ползуване. Престъпления против народното здраве – обща характеристика и отделни състави /чл. 349 – 354в/.

**III. Материали за самостоятелна подготовка**

1. Гиргинов, А. Наказателно право на Република България обща курс лекции, Софи Р
2. Гиргинов, А. Наказателно право на Република България, особена част, курс лекции, Софи Р
3. Гиргинов, А.: Коментар на наказателния кодекс, обща част, том І, С., 1999
4. Гиргинов, А. и З. Трайков: Коментар на наказателния кодекс, обща част, том ІІ, С., 2000
5. Стойнов, Ал. Наказателно право обща част, Второ издание Сиела Норма 2019
6. Долапчиев, Н.: Наказателно право, С., 1994
7. Ненов, Ив.: Наказателно право, обща част, кн. І, С., 1992
8. Ненов, Ив.: Наказателно право, обща част, кн. ІІ, С., 1992
9. Ненов, Ив., Цв. Ценков, В. Петров, Гр. Василев, Б. Йотов: Наказателно право на НРБ, т. І, С., 1987, изд. ВИПОНД на МВР
10. Ненов, Ив., Цв. Ценков, В. Петров, Гр. Василев, Б. Йотов: Наказателно право на НРБ, т. ІІ, С., 1987, изд. ВИПОНД на МВР
11. Владимиров, Р.: Съучастие при усложнена престъпна дейност, С., 1996
12. Гиргинов, А.: Промените в наказателния кодекс, С., 1998

**IV. Изпитване и оценяване**

**1. Текущо оценяване**

Провеждане на два колоквиума – едни през първи семестър на втори курс и един през втори семестър на втори курс. Колоквиумът се провежда под форма на тест с отворени въпроси, на които трябва да бъдат дадени точни отговори без да се изисква цитиране на номер на разпоредба от НК. Успешното полагане на колоквиума е условие за допускане до изпит.

**2. Условия за допускане до изпит на редовната сесия**

Едно от двете: 1. Миниум 50 % присъствия на семинарните занятия или 2. Изпълнение на задачите от задължителното текущо оценяване

Условие за допускане до изпит на редовна сесия е изпълнението на задачите от задължителното текущо оценяване, което се провежда през двата семестъра на обучение по наказателно право. За успешно изпълнение на задачите от текущото оценяване се преценява резултат от проведения през семестъра тест с резултат минимум 51 % верни отговори на поставените въпроси.

**3. Форма и процедура на изпита**

Изпитът по наказателно право е устен като той се провежда след приключване на обучението по наказателно право. Въпросите се разделят на две части – въпроси от общата част на НП и въпроси от особената част на НП. На студента се продоставя възможност без да вижда въпросите да си избере по един от двете части – от общата и от особената част, така както. Предоставя му се необходитомото му време за мислене по въпросите, а при желание за писменото им излагане. След като студентът прецени, че е готов излага устно знанията си и разсъждения върху двата въпроса пред изпитващия преподавател. Изпитващият преподавател може да постави допълнителни въпроси по свързана или не с въпросите материя от наказателното право.

**4. Критерии за оценяване**

За успешно полагане на изпита е необходимо студентите да покажат задълбочени познания в материата на общата и особена част на наказателното право, които да излагат свободно, използвайки правилно специфичния терминологичен речник на наказателното право. Изключително високо се оценява сравняването на институти, очертаването на прилики и разлики при анализа на различни състави на престъпления.

**5. Особени изисквания**

Не се поставят особени изисквания.

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.